Lo-Renz-O/malagasy-sentence huggingface dataset:
Nohadihadiana tamin’ity asa fikarohana ity ny lohahevitra manao hoe ny fomba filazan-javatra nentin’i andry andraina niresaka ireo tara-kevi-dehibe ao amin’ny boky mitaraina ny tany nozaraina ho telo lehibe ny asa nojerena tao amin’ny fizarana voalohany tamin’izany ny momba ny mpanoratra sy ny asa soratra. Nisongadina tao ny filazalazana ny fiainan’i andry andraina amin’ny maha olon-tsotra azy. Razafindrazaka arthurno tena anarany. Teraka tao amparafaravola ambatondrazaka izy ary mpitsabo no asany. Tamin’izany no nandalinana fa misy ifandraisany amin’ny mpanoratra ny boky nosoratany. Anisan’izany ny fifandraisan’ny toerana nahalehibeazan’ny mpanoratra sy ny toerana fototra ao amin’ny tantara samy ao amin’ny faritanin’ambatondrazaka. Toraka izany ihany koa ny fianarana norantovin’i andry andraina sy ny fianarana nataon’i faly ao amin’ny tantara samy nianatra tamin’ny sekolim-paritany izy ireo. Tantara foronina roa no nosoratan’ny mpanoratra i vola, tantara mahatsikaiky ary ny mitaraina ny tany, tantara mampalahelo. Nohadihadiana tao amin’ny fizarana faharoa ireo fomba filazan-javatra nanehoana ny mariky ny fahantrana. Ka nozaraina ho toko roa lehibe izany dia ny fomba filazan-javatra anehoana ny fiainana andavanandro sy ny fomba filazan-javatra anehoana ny asa aman-draharaha. Karazan-tsarinteny maro samihafa no hita ao anatin’izany fa ny tena mibahana ao dia ny parallelisme sy ny gradation. Nataon’ny mpanoratra izany mba hampiroso haingana ny fitantarana kanefa ihany koa natao hitanisana amin’ny antsipiriany ny fahantrana misy eo amin’ny fianakavian- drandrasana. Ao amin’io fizarana faharoa io no tena miseho mibaribary ny fahoriana lalina mianjady amin’ity fianakaviana ity. Manampy trotraka izany ny fiarahamonina manodidina izay toa miaraka mandavo ny efa resy rahateo. Ao anatin’izany ny fanaovana tsindrio fa lavo ny madinika, ny faneken’ny olona mahantra ny zavatra efa hita fa tsy rariny, ny fanilihana azy ireo sy ny fanararaotana isan-karazany atao azy. Ny
Fomba nentin i don bosco nanabe ireo tanora fahizay ny fisorohana53 ary mbola ampiharin ireo trano salezianina rehetra maneran-tany ankehitriny. Tsy mijanona hatreo amin ny fampahafantarana ireo didy aman-dalàna fotsiny fa miezaka manara-maso hatrany ny beazina. Mampifanakaiky ny mpanabe sy ny tanora ary manasongadina ny maha izy azy ny tsirairay izy io. Miaraka hatrany izy ireo mba hialana amin ny fandikan-dalàna sy ny sazy. Fomba fanabeazana ifampiankinan ny andry telo lehibe ny finoana, ny fisainana, ny fitiavana. Kendrena amin ity fomba ity ny hahatonga ny beazina ho olom-banona sy kristianina mazoto54. 2.2.2.1 ny finoana
Mahatsapa ny mpanoratra fa efa tafahoatra loatra ny fandeferana sy ny fanaintainan’ny fo avadiky ny olon-tiana. Hany heriny dia ny fanapahana ny dinam- pitiavana. Tofoka tamin’ny fanitsakitsahan’ny olon-tiany azy izy, ka nasainy nanao izay tiany hatao ilay olon-tiany. Hoy izy manambara izany misitriha, milenteha na dia mbola tia aza izy ary tsy nitazona ny fanekena ny olon-tiany dia naleony notapahina ny fifandraisana, satria mafy taminy ny fahoriana nahazo azy, izay tia fa tsy tiana.
Fetra mitantara dia tena niroborobo fatratra tokoa ny fiarahanay sy i moussa niasa. Tsy mba nisy aloka izany mihitsy nanelingelina ny fisakaizanay. Na ny maman’i moussa aza dia nankasitraka tsara ny fiarahanay miasa, ary nandray ahy ho toy ny zanany mihitsy. Toy ny olombelona rehetra anefa, dia nisy ihany ny olana.
Amin’ny taranja jeôgrafia ohatra, raha hianatra ny vohontany, dia azo atao ny mitondra ny mpianatra manao fitsidihana amina toerana ahitana mazava ireo karazana vohontany ireo. Fomba fampianarana mahomby sady mampahavitrika ny mpianatra izany, nefa vitsy mampihatra.163 ilaina ny fanofanana ny mpampianatra amin’ny fomba fampianarana vaovao tahaka izay voalaza teo, satria, ny fahaizan’izy ireo mampianatra no anisan’ny mahatamana ny ankizy any an-tsekoly. Miankina amin’ny fahaizan’ny mpampianatra mampita ny lesona ihany koa ny fahatsaran’ny voka-panadinana. Efa mijoro any amin’ireo sekoly iadidian’ny aide et action ny cprs164 na fiaraha-miombona antoka amin’ny fahombiazan’ny fampianarana. Ny tanjon’ny tetikasa amin’izany, dia ny fanenana araka izay azo atao ny tahan’ny mpianatra mitsoaka an-daharana an-tsekoly sy fampitomboana ny isan’ny ankizy miditra mianatra ary fanatsarana ny voka-panadinana. Tokony hasiana fanovana ihany koa noho izany ny fomba fampiofanana. Afangaro ohatra ny mpampianatra tranainy sy vaovao ao anatin’ny tarika iray rehefa misy fiofanana atao mba hampifandanja tsara ny adi-hevitra. Izany no atao, dia mba hisintonana hevitra vaovao ho fanatsarana ny fanabeazana an-tsekoly. Indraindray, dia ahitana fifanoherana eo amin’ny mpampianatra tranainy sy vaovao eo amin’ny fomba fampianarana. Tokony efa hialana anefa izany raha tiana ny hivoatra. Afaka mifameno mantsy ny fomba fampianarana teo aloha sy ny vaovao. Ohatra amin’izany ny fanaovana tolotra izay voasokajy ho méthode traditionnelle dia tokony ho azo ampiasaina ihany, rehefa hita fa mitarazoka loatra ny mpianatra amin’ny fandraisana anjara amin’ny méthode participative hihena amin’izay ny fahaverezam-potoana be loatra noho ny fiziriziriana amin’ny fomba iray hita fa manahirana ny mpianatra. Ho vita ara-potoana ny fandaharam-pianarana. Hihatsara ny voka-panadinana ary hihena ny tahan’ny mpianatra mitsoaka an-daharana.
Endrika isehoany araka ny fiheveranareo azy dia manao ahoana izany ny endrika isehoan’izany fitsimbinana ny aina izany ? ? Fanohizana ny aina, amin’ny fampitana izany amin’ny taranaka. Fanehoana ny fihetsika mitory fahaiza-miara-monina amin’ny fanomezan-kaja sy voninahitra. Fitsinjovana ny hafa, amin’ny fiahiana azy manokana raha tojo fahasahiranana, na andro sarotra. Tsy fanaovana tsirambina ny aina hatramin’ny fialàna eto an- tany, ka fantarina sy avadibadika tsara ny maty. Mila kolokoloina ny vatana, tohanana ara-tsakafo ho velona ny aina. 2 toetrany ahoana izany ny fiheveran’ny malagasy io aina tsimbinina io ao anatin’ilay lahabolana ? Sarobidy ka mila kolokoloina. Fototry ny fahavelomana ka mila tohanana. Azo afindra amin’ny fanamba- 30 mn
Matoa nataony lava ny lohateny amin’ny hafatra sasantsasany dia ao ny antony. Ireo lohateny miendrika fehezanteny, na fehezankevitra moa no ao anatin’ity sokajy ity. Miisa efatra amby telopolo 34 izy ireo. Eo am-pamakiana ny lohateny dia efa mazava avy hatrany ny hevitra tian’ny mpanoratra hampitaina. Misongadina avy hatrany mantsy ireo hevi-dehibe hovahavahan’ny mpanoratra. Tsy dia mila fanakarana loatra ny hafatra araka izany. Ilaina ihany anefa ny fanarahana ny hafatra manontolo raha tiana ny hahazo azy tsara. Ohatra ny tokony hanomezana endrika tetikasa ny fiainana na dia amin’ireo sehatra nankinina tamin’ny fihetseham-po sy ny lahatra sy ny anjara fahiny aza v. A, tak.10 avy amin’ny lohateny fohy ihany no notohizana ho lavalava kokoa. Izany hoe mba hanazavana misimisy ilay lohateny teo aloha, dia notovonana amin’ireo hevitra mifandray aminy izy. Endriky ny fahaiza-mitondra tena ny fahasarotam-piaro amin’ny fahadiovan’ny trano onenan’ny tena sy ny fanaka ao anatiny , v. A, tak.42 lohateny lava mamintina ny hevi-dehibe hovahavahan’ny mpanoratra indray ity faharoa ity. Ao anatin’ny hafatra no hahafahana manaraka ny fanazavana manontolo. Miteny avy hatrany kosa ny lohateny amin’ity endriny manaraka ity. Raha ny fampitomboana ny hasina maha olona no tanjon’ny malagasy fahizay, dia toa ny fampitomboana ny hery eo am-pelantanany no antom-pisian’ny malagasy maro ankehitriny , v. A, tak.92 mampitaha zava-misy roa mifangarika eto ny mpanoratra. Tonga dia miharihary avy hatrany, ary ho tsapan’ ny mpandray ny hafatra ny tsy fitovian’ny endri-piaraha-monina taloha sy ny ankehitriny. Misy hevitra tian’ny mpanoratra hampitaina mivantana any amin’ny mpamaky mpihaino, ka izany no antony nanaovany lohateny lava. Mihamazava kokoa ny hafatra, ka tsy dia sarotra loatra ny mandray ny vontoatiny.
Indraindray dia ny zavatra mpiseho matetika eo amin’ilay toerana no entin’ny mpanoratra manoritsoritra ny toerana, mba hahazoan’ny mpamaky sary an-tsaina ny endriny. Ohatra ny zava-misy eny tsaralalàna amin’ny alina, tantarainy ao amin’ny tak 19 ao ny mpivarotra hani-masaka, ny mpivaro-tena, ny mpividy isan-karazany. ? Ny tekinikan’ny mpanao sarimihetsika. Ity fomba fanoritsoritana ity no tena nampiasain’ny mpanoratra betsaka ao amin’ny vakivakim-piainana. Araka ny tenin’i jean paul goldenstein, dia ny fampifandraisana ny mpandray anjara
Inona e ny fahafahana? Ho an-drado inona e ny fahafahana izay teny reko ombieny ombieny teny rehetra teny? Mampiontana ny foko 5 ka nampahatsiaro ahy ny zoko. ? Inona e ny fahafahana. Fa tian’ny sofiko horenesina, tian’ny vavako hoventesina ny tononkaloko nosoratana 10 sy natao mba hanandratana 35 ny hamamiany sesilany.
Ndeha hoporofoina amin’ireto ohatra vitsivitsy ireto izany. Ohatra 1 tsy nisotrosotro firy intsony razaodahiko, saingy nomamoiny tamin’ny tebaka tsy an-kiato izahay rehetra tao an-trano mpandany vola daholo, hono! Mpamorona aretina avokoa! Mpanimba ny fiainany mihitsy! Tsy nisy nijoro hamaly azy anefa tamin’izany, na dia i miaro sahisahy aza, samy nanahy angamba sao dia aleo nangina. Saingy tsy mba volamena ny mangina tamin’ny sefo ramily fa vao mainka toa nampaneno azy! Nataony ho tsy firaharahiana angaha ny fahanginanay ka nampitomboiny ny vava ratsy. Takila 16 manoritsoritra ny fihetsika nataon-dramily tao an-tokantranony ny mpanoratra eto. Mafy taminy mantsy ny tsy fahampiana tao an-tranony, ka ny vady aman-janany no nanasany vangy sy nialany vonkina teo. Niraraka avokoa na ny fanebahana, na ny fanambaniana isan- karazany. Azy irery ny fitenenana, fa vahotry ny tahotra ny iray trano. Tsy nampijanona ny tabataban-dramily anefa ny fahanginan’izy ireo fa vao mainka naharomotra azy. Toa azo sary an-tsaina mihitsy ny mety ho fihetsika nataon-dramily tamin’izany, raha ity fanoritsoritan’ny mpanoratra ity no ezahina takarina. Ohatra 2 aza mba mamazivazy moa, ry meja a! -marina e! Nahitako asa ianao, ho ’aho. Tovovavy henti-piteny i meja ka tsy mba nisangy tamin’izay iankinan’ny aina. Nahagaga ahy taminy io toetrany io, angamba noho ilay asa fivelomany. I mino, izay nilaza ho nahalala tsara ity sakaiza-rahavaviny, dia namerina matetika fa manam-panahy i meja. Izaho kosa tena nino fa nanam-pitiavana izy takila32 fitantarana miendrika famakafakana sy fitsikerana no nataon’ny mpanoratra eto. Sady manoritsoritra ny fihetsika sy ny toetran’i meja izy amin’izany, no maneho ny fivoaran’ny toe-javatra ao amin’ny tantara. Tovovavy matotra sy manam-pitiavana i meja, araka ny fijerin’i tsiry azy, na teo aza ny fitondran-tenany. Nandray anjara betsaka tamin’ny fanampiana an’i tsiry izy ao amin’ny tantara. Ary anisan’ny nivalamparan’ny mpanoratra ny fitantarana ny fiarahamonin’izy telo tao amin’ny tranon’i mino. Nampifandimbiasiny tamin’izany ny fitantarana ny zava-nisy sy ny fitaterana ny resaka nifanaovan’ny mpandray
Tsy voatery hiantehatra amin’ny fitondram-panjakana na amin’ny raharaham-pitsarana ny mponina, fa afaka mandamina sy manatsara ny fiaraha- miainany. Tsy misy intsony ny fampakarana ady amin’ny dingana hafa rehefa resy eo amin’ny malom-pokonolona, sady ankatoavin’ny mponina ny fahefana sy endri-pitsarana niarahany namaritra. Tombontsoa lehibe avy amin’ny malo ny fiverenan’ny maha izy azy ny tsirairay, na ny fiarahamonina izay voakasiky ny olana ; satria loza tokoa mantsy raha potika sy rava, ka tsy misy intsony ny maha izy azy ny olona sy ny fiarahamonina iainana. Ny malo no mampiorina ny maha izy azy ny tsirairay miaraka amin’ny mpiara-monina aminy sy ny fiarahamonina misy azy. 3.1.1.2. Ny lafiny toe-karena sy ny fanabeazana
Amin’ity lohahevitra ity no hilazalazana ny maha olon-tsotra ny mpanoratra. Ho hita ato ny loharano nipoirany, ny fiainam-pahazazany sy ny fahatanorany, ary ireo andraikitra nosahaniny teo amin’ny sehatra samihafa. 2.1.1. Ny loharano nipoirany
Fialam-boly ihany koa ny zava-kanto, ary tsy maintsy ny tombontsoan’ny mpiara- belona hatrany no kendren’ny mpamorona azy io. Ireo tantara voasoratra na fampisehoana an-tsehatra, sns, ohatra, dia mampiala voly ny olona. Ankoatr’izay dia efa misy ankehitriny ny fomba natao hanehoana ny hakanton’ireny taozavatra ireny mba hanomezana fahafinaretana ny olona. Anisan’izany ireo fampirantiana isan-karazany fanaon’ny faritra rehefa misy fety karakaraina ka anehoana am-pahibemaso ireo karazana zava-kanto misy, na boky, asa tanana, sns. Koa rehefa mijery na mandalina azy ireny ny olona dia falifaly ny fo, mivelatra ny saina ary mahazo fahafinaretana. Anisan’ny nanambara ny fisian’izany i jean onimus8. Efa maro ihany koa amin’izao vaninandro izao ny trano natokana hitehirizana ireny taozavatra na vakoka nentin-drazana ireny izay antsoina amin’ny teny vahiny manavanana ny maro hoe musée maro ny tombontsoa azo avy amin’izany fitehirizana ny zava-kanto izany, ka niteraka ny fanasokajiana azy io ho anisan’ny harem-pirenena. Ny fisian’ireny musées ireny, ohatra, dia mampidi-bola ho an’ny firenena satria mahasarika mpizaha tany. I georges-henri riviere, hoy i xavier barral i altet9, dia anisan’ny voasarika nandalina mikasika ny zava-misy tao amin’ireny trano fitehirizam-bakoka ireny noho izany antony izany. Betsaka ny tombontsoa azo avy amin’ireny zava-kanto ireny, ary samy mahazo ny tandrifiny azy ny tsirairay satria mahasahana ny lafim-piainana rehetra izy io. Hasongadina manaraka eto ny mampiavaka azy tsirairay.
Na izany aza , heverina fa hampateza ny boky fampianarana literatiora ny fifantenana karazan-dahatsoratra samihafa atao ao aminy. Eo koa ny tombana isan-karazany izay mampivelatra sy manitikitika ny sain’ny mpianatra mba hamorona; tahaka ireo efa nandrosoana tolo-kevitra teo aloha koa ny momba
Vondron’olona roa farafahakeliny izay nisy fifanekena natao ary sarotra ravana no tena ilaina amin’ny fanajariana ny fiarahamonina satria samy tanjona iombonana; mba hatrarana io tanjona iraisana io anefa ddia misy ny fitsinjarana ny asa eo amin’ny andaniny sy ny ankilany ka mba hisian’ny fifandaminana dia misy ny mpitarika ary misy ny tarihina; izany hoe misy an-tanan-tohatra ary misy ny lalàna fitsipika arahina mba hiarovana ny fandaminana; koa ny fitsipika dia misy ny azo atao ary misy ny tsy azo atao. Ao anatin’io fanajariana io ihany dia misy ilay antsoina hoe soatoavina izay adika amin’ny taranja haiolona ho finoana satria amin’io taranja io mantsy dia rehefa mitambatra ny soatoavina dia lasa finoana, ilay hoe tamban-tsoatoavina izay voalaza fa singa manavaka ny vondrona ary mahatonga ady rehefa voahozongozona ny finoana sy ny fivavahana. Mazava ho azy izany fa matanjaka ny vondrona iray rehefa voahaja ny singa manavaka ny vondrona. Rehefa hanajary fiarahamonina izany dia tsy maintsy fantarina ny antropôlojia sosialy sy koltoraly. Ao amin’ny antrôpolojia sosialy mantsy no ahitana ny firafitry ny vondrona, izay misy ny an- tanan-tohatra satria ao no misy ny zana-bondrona ahitana ny mifehy sy ny fehezina. Ao anatin’io sehatra io ihany koa no ahitana ny tanjona iraisana sy ny fitsipika mifehy ny vondrona satria io no tetezana hiampitana amin’ny antrôpolojia koltoraly izay sehatra isan’ny tsy maintsy fantarina alohan’ny hanajariana ny fiarahamonina ihany koa satria ao anatin’ny fitsipika mifehy ny vondrona dia misy ny soatoavina iombonana. Fantarina hoe inona no soatoavina takiana sy harovana? Fantarina ihany koa hoe inona no fivavahana arahin’ireo vondron’olona ireo? Satria misy karazany ny fivavahana. Ho famehezaa azy dia ny antrôpolojia sosialy sy ny antrôpolojia koltoraly no fototra iorenan’ny fanajariana ny fiarahamonina.
Ny fanadihadiana nataonay mikasika ireo aretina anatonan’ny olona ny csb ao amin’ny kaominina ambanivohitra ambohitrandriamanitra dia ireo aretina tsotsotra toy ny kohaka, sery, gripa, aretin-kibo, tazo, ; ny aretim-be ilana fidirana hôpitaly dia tsy mba misy mandalo ao. Tsy misy ary ve izany ny aretina hafa, sa tena salama be daholo ny mponina? Toy izao ny fafana maneho ireo aretina amonjen’ny mponina dokotera sy ny tahany fafana 4 fafana maneho ireo aretina amonjen’ny mponina dokotera sy ny tahany aretina tahan’ny mponina manatona csb21 i. R. A tsotra infection respiratoire aigue aretin-kibo tazo 18 16 13
Izany ve ny lahatra tsy azo ihodivirana noho ny tonom-bintana? 54 mampalahelo tokoa ny tarehin-javatra tahaka izao, hoy izy. Toa misy hery hafa mitantana ny fiainan’ny zanak’olombelona, hery matanjaka noho izy, tsy azony ialana na andosirana, ka na toy inona na toy inona ezaka ataony, dia tsy maintsy manaiky ny fandaminan’io hery io izy. Asa, izany ve no atao hoe lahatra, sa vintana? Hoy ny mpanoratra ho an’ireo mba nahazo zaza ihany, saingy sembana, dia tsy manakivy azy ireo akory ny mpanoratra. Mangataka amin’andriamanitra izy mba hanome azy ireo fifaliana. Tsy hanome tsiny an’andriamaintra akory izy ireo, fa hisaotra azy aza, satria nangataka dia nahazo. Amin’io zaza io, na dia sembana aza, no anatobahany ny fitiavany, ary koa ametrahany ny fanantenany. Indro andalana vitsivitsy ao amin’ilay tononkalo hoe ho an’izay manan-janaka sembana na sembana aza, ray ô, iny zanany iny hiderany anao fa zanaka niriny, koloiny fatratra iny fa sarobidy aminy, fanomezanao ka sitrany sy maminy!55 mamy foana izany ny zanaka, ary isaorana an’andriamanitra ny fananana azy, na dia hoe tsy tomombana araka izay mba naniriana azy aza ny toe-batany. Noho izay hamamy sy hasarobidin’ny zanaka izay, dia tsy ny zanaka nateraka ihany no niompanan’ny asa soratr’i niry-solososa, fa nitodika tany amin’ny zanaka iombonana ihany koa izy, dia ny tanoran’ny firenena izany. 1-1-2-2 ny tsipy teny ataon’i niry-solosoa ho an’ny tanoran’ny fireneny
Mahazo mandeha koa ny zanaka lahimatoa na vavimatoa ao amin’ny fianakaviana raha sendra tsy afaka izy ireo ny isam-pianakaviana eo an-tanàna ihany koa dia samy miantoka kitay iray sarety alarobia miandraikitra ny fanenjehana ny omby any an-kijàna izy ireo ihany koa no mitaho ny toaka fisaorana ny olona zanaka lahy sy ny vinantolahy miaraka amin’ny vatan- dehilahy feno 18taona ao an-tanàna.
Maro ny asa fikarohana efa vita raha ny fiompiana akoho no asiantsika teny. Samy manana ny sehatra ivelarany sy ifantohany avy izy ireny arakaraka ny tanjona tiana kendrena. Anisan’izany ireto fikarohana vitsivitsy hotanisaina ireto tetikasa famatsiambola ataon’ny boa bank of africa madagasikara amin’ny fiompiana ny akoho manatodilava 2
Ny hoe fanabeazana dia fototra iaingan’ny fampandrosoana na amin’ny tena, ny fiarahamonina, ary, indrindra, ny firenena. Nanana ny endrika nisehoany izany nandritra ny vanim-potoana maro nifandimby teto madagasikara. Nisy àry ireo lafin-javatra niteraka ny safidinay hirona ho amin’ny asa soratry ratsimba georges sy ny tarakevitra fanabeazana hiroso amin’ny fijerena izany anton’ny safidy izany izahay.
Sampana iray ao amin’ny siansa mandalina ny finoana amam-pivavahana ny antrôpôlôjia mandalina ny finoana amam-pivavahana. Ny siansa mandalina ny ny finoana amam-pivavahana dia tsy natao hanoherana na hanaratsiana ny finoana amam-pivavahana izay dinihiny. Fomba iray entina manazava sy manamafy orina ny finoana efa ao anatin’ny tsirairay izy. Manamafy izany i meslin raha nilaza fa ny siansa mandalina ny finoana amam-pivavahana dia mahatonga ny olona hanana fomba fiheverana vaovao sy mitombina eo amin’ny anjara toeran’ny finoana amam-pivavahana tsirairay eo amin’ireo mpanaraka azy, izany dia mba hahazoana ny dikan’ireo fomba fiteny eo amin’ny finoana amam- pivavahana sy ireo tanjona lalina ao anatiny 18
Zandary1 ts’izy velively no hosamborina mipararetra avy hatrany rendrema mijery ireo zandarin’ala ireo. Koto mangata-dalana amin’izay aho, ry sefo, fa anareo amin’izay ny sehatra! Zandary1 andao àry, ry tovolahy! Tsy niandry azy ireo hiteny rendrema fa avy hatrany nitsangana, ka norosoany toaka ireo zandary ireo. Rendrema io misy zavatra kelikely, ry sefo, fa mangatsiaka izao andro izao! Mampidina ny toaka i rendrema ka miara-misotro amin’izay izy telo. Kendreny ny hahamamo ireo zandary roalahy. Zandary1 ny anton-dianay moa, ataoko efa fantatrao ihany, patron? Rendrema yeh! Kanefa fomban’ny vahiny no fahanana na dia manao serivisy. Andrasonao kely! Lasa mivoaka rendrema ary ny zandary2 nitakoritsika amin’ny zandary1 seho 7 miditra rendrema ka nanolotra valopy tsirairay an’izy roalahy no mitsikitsiky. Zandary1 fa ity efatra hetsy ity ihany ve, patron? ? Rendrema mbola betsaka ny afara, sefo ! Sady isika anie izao dia ho lasa mpihavana sy mpiara- miasa amin’izay e! Zandary2 tsy olana izany, patron, fa ny afara no ataovy misimisy! Rendrema matokisa ahy ianareo, ry sefo, fa tsy hohadinoko mihitsy izao andro nihaonantsika ho mpihavana izao. Samy mamo ireo zandary ireo, ka nifanao veloma matetika teo, alohan’ny nanateran- drendrema azy roa nivoaka ny sehatra.
Ii s’ su azoltrnterahina i- fot’leblie1uran-ke itra ataona s. Oka- ’ j. I 1; 1c. , ni1 , idrnnc1ampanaovina ny mp i. N; rrz, , arahina tatitrn sy fandra ’ ’,11,111 rrrunclru nana ny en in; a i e hoany anjf! Rn asqny sy ny fa. Njnny. I. Asa n ; o la,1i. Erahina
Fiforonan’ny f. I. D. E. S fonds d’investissement pour le développement social et economique ity sehatr’asa ity dia misahana manokana ny lafiny famokarana. I robert bargues no niditra an-tsehatra tamin’ny fanatanterahana ny f. S tamin’ny taona 1950. Nisy ny fiheverana sy fikarakarana manokana ny tantsaha. Niafara tamin’ny fanafoanana ny office du riz ny fisian’ny f. S velom-bolo ny malagasy, indrindra fa ny tany ambanivohitra, ary nanantena ny hihatsaran’ny fari-piainany sy ny toe-kareny. Tsy tena nahafoana ny fahasahiranana tanteraka anefa izany, satria mbola ny frantsay ihany no nitana ny laka, ka ny tombontsoany no tena nimasoany. Tsy naharitra noho izany ny fijoroan’ny f. S. Ho hita ao amin’ny zana-pizarana manaraka fa niteraka fahantrana sy fahorian’ny vahoaka malagasy izao fahasahiranana ara-toe-karena izao.
Ii- momba ny fampianarana 1- mahaliana anao ve ny taranja malagasy? Eny tsia raha eny alaharo ireto satria ahazoana naoty tsara mora azo ny lesona manampy amin’ny fiainana mahafinaritra ny mpampianatra hafa farito raha tsia satria sarotra azo ny lesona tsy misy manampy amin’ny fianarana tsy mahaliana ny vontoatin-desona hafa farito 2- ampy ve ny boky malagasy ao amin’ny trano famakiam-boky? Ampy tsy ampy 3- inona no tianao sy manavanana anao kokoa famakafakan-kevitra sa fanadihadiana lahatsoratra? 4- inona no noeritreretinao hatao any amin’ny bacc amin’izy ireo? 5- mahaliana anao ve ny famakafakan-kevitra? Eny tsia 6- ampy ve ny fampiasana aty am-pianarana momba azy io? Ampy tsy ampy 7- manomboka aiza no tokony hanombohana ny fampianarana ny famakafakan- kevitra mba hahaizana azy tsara? 2nde sa 1ere sa tle 8- inona no olanao rehefa manao famakafakan-kevitra? Alaharo ireto tsy azo tsara ny lesona momba azy tsy mahay na tsy mahatadidy tenina mpandinika na ohabolana samy manana ny fomba fiasany ny mpampianatra dia manahirana tsy ampy ny tenina mpandinika omen’ny mpampianatra atao porofon-kevitra sarotra loatra 9- ianao ve mazoto manao enti-mody famakafakan-kevitra? Eny tsia raha eny, inona no antony? Alaharo ireto te hahay matahotra ny mpampianatra hafa farito raha tsia, inona no antony? Alaharo ireto kamo tsy voafehy tsara asa efa mahazatra ka tsy mahaliana hafa farito 10- fantatrao ve ny tanjona kendrena amin’ny fianarana famakafakan-kevitra? Eny tsia raha mba mahafantatra ianao, azonao atao ve ny mitanisa izany? 11- inona amin’ireto no tena manahirana anao rehefa manao famakafakan-kevitra? Famoahana ny rh 1 sy ny zk famoahana ny rh 2 sy ny zk fandravonana sy ny zk fitadiavana ny porofon-kevitra fandrafetana ny teny fampidirana sy ny teny famaranana hafa farito 16-inona no mba soso-kevitra hitanao fa hanatsarana ny fampianarana ny famakafakan-kevitra sy ny taranja malagasy mihitsy? Misaotra tompoko!
Saika namoy fo mihitsy i sahondra raha nilaozan-dravalohery sy nafoin ireo nahitany masoandro. Hery lehibe ho azy anefa ny fahatsiarovany fa manana adidy amin-janany izy mainan ny fahadisoa-panantenana ny tendako, maina karankaina koa ny fiainako soa ihany fa matanjaka ny saiko, matanjaka sy vonona hiady amin ny fiainana aho noho ny zanako. 302